text:
Terdzo-AA-085
ཕྱི་སྐོར་བླ་མའི་བློས་བསླང་ཆོས་འཁོར་ཚུལ་དང་ལྟེ་བའི་ལྷ་གནས་བཅས་ཀྱི་དཔེ་རིས་
revealed by མཆོག་གྱུར་གླིང་པ་ (Chogyur Lingpa)
in cycle དམ་ཆོས་རྫོགས་པ་ཆེན་པོ་སྡེ་གསུམ་ (Dam chos rdzogs pa chen po sde gsum)
Volume 62 (ཨཱཿ) / Pages 471-472 / Folios 1a1 to 1b1
Tibetan Text
དཀྱིལ་འཁོར་ཕྱོགས་ཀྱི་དབུས་ཀྱི་ཨིནྡྲ་ནཱི་ལའི་གྲུ་ཆད་སྟེང་སྣ་ཚོགས་པདྨ་འདབ་བརྒྱད་ཀྱི་ཟེའུ་འབྲུ་དམར་སེར་མཐོ་བའི་ཁར། ཁམས་གསུམ་གྱི་འདོད་ཆགས་དག་ པའི་བརྡར་པདྨ་དམར་པོ་སུམ་བརྩེགས་ཀྱི་སྟེང་ཞེ་སྡང་དག་པའི་ཉི་དཀྱིལ་གཏི་མུག་དག་པའི་ཟླ་དཀྱིལ་ལ་རང་རིག་བྱང་ཆུབ་ཀྱི་སེམས་བདེ་གཤེགས་སྙིང་པོ་ལས་ཤྲཱི་ སིཾ་ཧ་རང་འོད་ཀྱི་སྦས་ཡུམ་དཀར་མོ་གཡོན་དུ་བཞུགས་པའོ། །


c: text/html

text:
༢༠༡༠ ཕྱི་ཟླ་ ༧ ཚེས་ ༢ རེས་གཟའ་པ་སངས།
༄༅། །ཨུ་རུ་སུའི་བོད་གཞུང་སྐུ་ཚབ་དོན་གཅོད་ཁང་གི་དྲ་རྒྱའི་ནང་གནས་ཚུལ་ཐོན་གསལ་ལྟར་བྱས་ན་དབྱིན་ཡུལ་བོད་གཞུང་སྐུ་ཚབ་དོན་གཅོད་སྐུ་ཞབས་ཐུབ་བསྟན་བསམ་གྲུབ་ལགས་ཀྱིས་ཕྱི་ལོ་ ༢༠༡༠ ཟླ་ ༦ ཚེས་ ༡༤ ནས་ ༡༧ བར་དབྱིན་ཡུལ་དོན་ཁང་གི་ཁྱབས་ཁོངས་རྒྱལ་ཁབ་ (Lithuania) ལི་ཐི་ཝའི་ནི་ཡར་གཞུང་འབྲེལ་འཚམས་གཟིགས་སུ་ཕེབས་ནས་གྲོས་ཚོགས་ཀྱི་ཚོགས་གཙོ་མཆོག་དང་། གྲོས་ཚོགས་བོད་དོན་རྒྱབ་སྐྱོར་ཚོགས་པའི་ཚོགས་མི། འགྲོ་བ་མའི་ཐོབ་ཐང་ཚོགས་པའི་ཚོགས་མི། དེ་བཞིན་ས་གནས་ཀྱི་གསར་འགོད་པ་བཅས་དང་མཇལ་འཕྲད་གནང་ཡོད། སྐུ་ཚབ་དོན་གཅོད་ནས་རྒྱལ་ཁབ་དེའི་ཆེས་མཐོའི་ཆབ་སྲིད་མི་སྣ་སོགས་མཇལ་འཕྲད་ཞུས་སྐབས་ད་ལྟའི་བོད་ནང་གི་གནས་སྟངས་དང་བོད་རྒྱའི་དཀའ་རྙོག་སེལ་ཐབས་གཉིས་སྨན་དབུ་མའི་ལམ་སྐོར་གསལ་བཤད། དེ་བཞིན་ཕྱི་ལོ་ ༢༠༡༢ ལོར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་རྒྱལ་ཁབ་དེར་ཆིབས་སྒྱུར་བསྐྱང་འཆར་གྱི་གོ་སྒྲིག་ཞུ་ཕྱོགས་ཐད་ལ་གོ་བསྡུར་གནང་ཡོད་པ་མ་ཟད། ལི་ཐི་ཝའི་ནི་ཡའི་རྒྱལ་ས་ (Vilnius) ཝིལ་ནུ་སུའི་གྲོང་སྡེའི་སྤྱི་ཁྱབ་ལྷན་ཚོགས་ནས་བོད་མིར་རྒྱབ་སྐྱོར་མཚོན་ཆེད་རྒྱལ་སའི་ལམ་མདོ་ཞིག་ལ་བོད་ཀྱི་ལམ་མདོ་ (Tibet Square) ཞེས་འདོགས་རྒྱུར་གྲོང་སྡེའི་ས་གནས་གྲོས་ཚོགས་ཀྱིས་མང་མོས་ཐག་གཅོད་ལམ་ནས་གྲོད་ཆོད་འཇོག་ཐུབ་པ་བྱུང་ཡོད་པ་ལྟར་དེ་ཟླའི་ཚེས་ ༡༦ ཉིན་བོད་ཀྱི་ལམ་མདོའི་དབུ་འབྱེད་མཛད་སྒོར་གྲོང་སྡེ་སྤྱི་ཁྱབ་དང་། གྲོས་ཚོགས་འཐུས་མི་། བོད་ཀྱི་རིག་གཞུང་ཐེབས་རྩ་ཁང་གི་འགན་འཛིན་བཅས་ཕེབས་ཡོད་པར་སྐུ་ཚབ་དོན་གཅོད་མཆོག་ནས་དེ་གའི་གཞུང་མང་གཉིས་ནས་བོད་དོན་ལ་རྒྱབ་སྐྱོར་དང་གདུང་སེམས་མཉམ་སྐྱེ་གནང་བར་གཞིས་བོད་མའི་ཚབ་ཞུས་ཏེ་སྙིང་ཐག་པ་ནས་ཐུགས་རྗེ་ཆེ་ཞུའི་གཏམ་བཤད་ཀྱང་གནང་ཡོད། ལི་ཐི་ཝའི་ནི་ཡ་དང་། ལ་ཐ་ཝི་ཡ། ཨེ་སི་ཏོ་ནི་ཡ་བཅས་འབལ་ཀྲིག་མངའ་སྡེ་གསུམ་ནི་ རྒདྲྤདསྤྱཌྷརྣདྲཌྷབྱརྒཌྷྤསྤྲདྲཌྷ བྱཁྱཔྲྤྣརྣདྲཌྷ ཕྱི་ལོ་ ༡༩༩༠ ལོ་འགོར་ཨུ་རུ་སུ་དམར་པོའི་བཙན་འོག་ནས་རང་བཙབ་ཐོབ་ཟིན་པའི་ད་ཆ་མང་གཙོའི་རྒྱལ་ཁབ་གསུམ་ཡིན་པ་དང་། རྒྱལ་ཁབ་དེ་དག་དེ་སྔ་འཛམ་གླིང་དམག་ཆེན་གཉིས་པའི་རྗེས་ལོ་གྲངས་བཞི་བཅུ་ལྷག་དམར་པོའི་བཙན་འོག་ཏུ་སྡུག་སྱོང་ཚད་མེད་མྱོང་བའི་རྒྱུ་མཚནལ་བརྟེན་དེ་གའི་གཞུང་དང་མང་ཚོགས་བཅས་ནས་བོད་དོན་ལ་གདུང་སེམས་མཉམ་སྐྱེ་གནང་མཁན་གྱི་གྲས་ཡིན་པ་རེད།

robotstxt: allowed

filter: keep


text:
Degé Kangyur volume 54, F.275.b
།དེ་ནས་འཁོར་དེར་བྱང་ཆུབ་སེམས་དཔའ་ཐམས་ཅད་ཟིལ་གྱིས་གནོན་པ་ཞེས་བྱ་བ་འདུས་ཏེ་འདུག་པར་གྱུར་པ་དེས་བཅོམ་ལྡན་འདས་ལ་འདི་སྐད་ཅེས་གསོལ་ཏོ། །བཅོམ་ལྡན་འདས་འདི་ལྟ་སྟེ། དཔེར་བགྱི་ན་བར་སྣང་ལ་རྒྱུ་བའི་བྱ་རྟེན་པ་མ་མཆིས་ཤིང་ནམ་མཁའི་ཁམས་ལ་མི་ཆགས་པར་གང་དང་གང་དུ་འཚལ་བ་དེ་དང་དེར་མཆི་བ་དེ་བཞིན་དུ་བཅོམ་ལྡན་འདས་འཇམ་དཔལ་གཞོན་ནུར་གྱུར་པ་ཡང་ཆོས་ཀྱི་དབྱིངས་ལ་གནས་ཏེ་མི་ཆགས་པར་ཆོས་འཆད་ལགས་སོ། །བཅོམ་ལྡན་འདས་འཇམ་དཔལ་གཞོན་ནུར་གྱུར་པ་འདི་ཆོས་ཀྱི་དབྱིངས་ལ་ཞུགས་ནས་ཇི་སྲིད་ལགས། དེ་སྐད་ཅེས་གསོལ་པ་དང་། བཅོམ་ལྡན་འདས་ཀྱིས་བྱང་ཆུབ་སེམས་དཔའ་ཐམས་ཅད་ཟིལ་གྱིས་གནོན་པ་ལ་འདི་སྐད་ཅེས་བཀའ་སྩལ་ཏོ། །ཐམས་ཅད་ཟིལ་གྱིས་གནོན་པ་སངས་རྒྱས་བྱེ་བ་ཁྲག་ཁྲིག་འབུམ་ཕྲག་དཔག་ཏུ་མེད་པ་གང་དག་གང་ཡོངས་སུ་མྱ་ངན་ལས་འདས་པ་ཡང་འཇམ་དཔལ་གཞོན་ནུར་གྱུར་པ་འདིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་བཙུད་དེ། དེ་བཞིན་གཤེགས་པ་དེ་དག་ཐམས་ཅད་ཀྱང་སངས་རྒྱས་ཀྱི་ཞིང་ཡོངས་སུ་དག་པར་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་ནས་ཡོངས་སུ་མྱ་ངན་ལས་འདས་སོ། །རིགས་ཀྱི་བུ་སྔོན་བྱུང་བ་འདས་པའི་དུས་ན་བསྐལ་པ་དཔག་ཏུ་མེད། གྲངས་མེད། བསམ་གྱིས་མི་ཁྱབ། མཚུངས་པ་མེད། བརྗོད་དུ་མེད་པ་དེའི་ཕ་རོལ་གྱི་ཡང་ཆེས་ཕ་རོལ་ན་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཡེ་ཤེས་ཀྱི་དཔལ་ཞེས་བྱ་བ་འཇིག་རྟེན་དུ་བྱུང་ངོ་། །དེའི་ཕ་རོལ་གྱི་ཡང་ཆེས་ཕ་རོལ་ན་དེ་བཞིན་གཤེགས་པ་ཡེ་ཤེས་འབྱུང་གནས་ཞེས་བྱ་བ་འཇིག་རྟེན་དུ་བྱུང་ངོ་། །དེའི་ཕ་རོལ་གྱི་ཡང་ཆེས་ཕ་རོལ་ན་དེ་བཞིན་གཤེགས་པ་ཡེ་ཤེས་བླ་མ་ཞེས་བྱ་བ་འཇིག་རྟེན་དུ་བྱུང་ངོ་། །དེའི་ཕ་རོལ་གྱི་ཡང་ཆེས་ཕ་རོལ་ན་དེ་བཞིན་གཤེགས་པ་ཡེ་ཤེས་མཐོང་བ་ཞེས་བྱ་བ་འཇིག་རྟེན་དུ་བྱུང་ངོ་། །དེའི་ཕ་རོལ་གྱི་ཡང་ཆེས་ཕ་རོལ་ན་དེ་བཞིན་གཤེགས་པ་ཡེ་ཤེས་སྤྱོད་ཡུལ་ཞེས་བྱ་བ་འཇིག་རྟེན་དུ་བྱུང་ངོ་། །དེའི་ཕ་རོལ་གྱི་ཡང་ཆེས་ཕ་རོལ་ན་དེ་བཞིན་གཤེགས་པ་ཡེ་ཤེས་མཛོད་ཅེས་བྱ་བ་འཇིག་རྟེན་དུ་བྱུང་ངོ་། །དེའི་ཕ་རོལ་གྱི་ཡང་ཆེས་ཕ་རོལ་ན་དེ་བཞིན་གཤེགས་པ་ཡེ་ཤེས་དཔལ་ཞེས་བྱ་བ་འཇིག་རྟེན་དུ་བྱུང་ངོ་།